
Ich schrieb und schrieb bis in die Nacht


Auch manches Blatt dabei zerrissen


Ich hörte, wie mein Engel sagt:


Das meiste kannst getrost vergessen


Er las es nochmal ganz verlegen


Was ich so mühevoll geschrieben


„Vergiss die Sorgen, Not und Elend


Lass nur das eine – von der Liebe!“




Bedanken möchte ich mich hiermit bei Julia Rempel, Manuel Rempel, Estella Wichmann, Diana Tiessen, Marina Krein, Katerina Jabs, Joel Wall & Giulia Pikalov, die mir eine Hilfe waren, beim fertigstellen dieses Buches.




Die Nostalgie nach der


Vergangenheit begleitet mich ständig,


vielleicht werde ich alt?


Ich denke aber es ist unabhängig


vom Alter, um zu nostalgieren.


Maunch eenmol besitjt mie dee Muse


See bliwt doch jeweenlich nich lang


En wada aus Robinson Krusoe


Bliwt bloos daut hoppe en bange


Blievt Plautdietsch!


Hello leewe plautdietsche Lied


Welcome hia opp dese Sied


Enn doabie saul’n jiedra weete


Wie welle onse Sproak jeneete!


Een poa Jedichta aul jeschrewe


Eenje send noch zimmlich fresch


Toop to saumle bloos jeblewe


Aus dee Tjreemel vonnem Desch




FREJOA WE AULLES BETA


Frijoa gauf‘it tjeen Komputer


Tinja spelde oppem Hof


Junges holpe earem Voda


Hakte Holt en holde Wuta


En spelde Footboal boaft em Stoff


Em Winta fohre see met Schlides


Daut were uck jesunde Tjidels!


En dee Meetjes leet daut schmock


Metem langen, ditjen Zopp


Haude feane roode Bake


Kunne scheen Ketlete backe


Rollkucke en Pereschtji


Weare emma voll doabie


Pienich hetjle ooda tjnete


Kunne uck den Ouwe hette


Were emma schmok jetjamt


En loode bett dee Frieja tjemt


En waut es vondoagschen Dach?


Bute es’ it ahn to dach


Eene Tiet vom Internet


Woa eena metem Aundren chatet


„Ich bin drin“ sajcht Borris Becker


Junges tjane tjeenen Trecker


Meetjes droage kortet Hoa


Fohre met’ne ejne Koa


Vom Schminken ha’se roode Bake


Tjene nich mol Tweebak backe


Gone escht mol goanich rut


Ohne Schminke ute Kut


Deawe dit nich, en doone doch


En wea weet waut aules noch


Frijoa we daut aules beta


Fijoa gauf‘ it tjeen Komputer


En waut es vondoagschen Dach?...


***


Ältere Leute hört man oft sagen: „Früher


war es doch alles besser.“




ONS NOBA


Mien Noba foat bie ons vebie


Zemorjens enn Jejeanuwend


Wie wone aul soo lang dichtbie


En noch nich vel jenobat


Heej foat bie ons velenjst dee Hatj


Een kortet Stetj, dan romme Atj


Dee lichta send noch emma aun


Dee Wind jachjt Blida hinjaraun


Sien Hobby es: (jeet jearen Waundre)


Etj sie fe ahm kratjt soo ous Aundre


Nobasch send wie lang auswan


Waut weet heej von mie, en etj von ahm?


Wie wohne lang opp eene Gauss


Waut denjt heej soo, woo lewt heej bloos?


Mien Stern , dee es soo wiet von sienem


En siene Welt es uck nich miene


Dee Noba vonne aundre Sied


Es uck gaunz goot to liede


Biem Traffe red wie een poa Wed


Dee nich seeja vel bediede


Heej haft’ ne Koa en haft een Hund


To kloage haft heej tjeenen Grund


Heej haft’ne Oabed haft een Hus


Enn sinjt sien Leedtje „Tus es Tus“


Wie seehne ons meist jieda Dach


Biem Traffe saicht heej schmock „Gendach!“


En doch bliwt heej fe mie soo framd


Kratjt soo dochwoll aus etj fe ahm


***




MIENE ESCHTE SCHRED


Gone haft mie Ma jeleht


Etj held mie faust aum Rock


See stond nich jearen oppe Sted


See haud daut emma drock


See jinjtj em Tjala, jinjtj em Staul


Etj kaum nich emma met


Vestond escht goanich waut daut saul


Werom see nich mol sett


Etj leet mie loos, wock endlich opp


Stond nu opp ejne Been


Wisst noch nich woonen Foot verop


En vesocht daut doch aulein


Met tweej spezed etj oppem Hof


Met dreej en framde Goades


„Tjinja moakt daut nich to groff“


Sed mien Oopa Moates


Ons jetjt dit enne Finjatjes


Met miene Sesta Leena


Mol schwame lehre Tjitjeltjes


(Dit gauf daut Joa nich Heena)


En oppe Gauss, waut etj soo head


Daut were nich bloos goode Wed


Dee etj uck seeja pienich lehd


Daut were miene eschte Schred


Etj woss, en woss, etj woss aus Grauss


Aus aules aundre oppe Ed


En wisst noch goanich daut etj wauss


En daut dee Ed sich dreat


Von donn aun sie etj vel jegone


Daut eene es jewess!


En Jesus, daut ha etj vestone


Fe ons nom Tjriez jegone es!


***




SELWSTJEBACKTET BROOT


Daut jeft soo vele Sorte Broot


Woont maun bloos nehme saul…?


Aules schmatjt bestemmt gaunz goot


Maun haft’ne groote Wuhl


Aum basten schmatjt mie noch daut Broot


Woont miene Mutta backt


See schoof dee Plot opp’m Veejafoot


Dee heete Ouwe knackt


Daut sach uck emma seea schmock


Woo see aum tjnede we


Dee Tjinja helde sich aum Rock


Daut we’ne gaunze Rehj


Dan weret endlich mol soo wiet


See naum dee Bultjes rut


Tom eate we’ret noch to heet


Oba wie hilde daut goich ut


***




DEE HOAWST


Noch lang nich foadich daut Jedijcht


Es vom latzten Somma


Oba woama woat‘ it nu aul nich


Daut woat dochwoll nich woama


Nu es ‚it wada mol soo wiet


Dee Vejel fleje wajch


Aules haft soo siene Tiet


Dee Hoafst woat wada frajch


Soo rechtich frajch enn onveschemt


Tratjt eenfach aules ut


Dee Bleda vone Beem jeriemt


Noaktich gaunz bott oppe Hut


Noch em Oktooba schmeeta Gold


Pienich derjche Jeajend


Nu es et onjemietlijch kolt


Dunkel en verejent


Nu spoota sich met Ach en Krach


Heej haft noch soo vel vea


Boold tjemt de eschta Wintadach


Etj jleew, dee steht aul vere Dea


***




DEE LATZTA SCHOOLDACH


Daut latzte mol best du en dese Klauss


Dee scheene Schooltiet jet langsam to enj


Vleijcht traf wie ons derch Toofal ope Gauss


Uba soo retj wie ons nie meeja de Henj


Daut latzte mol sett wie opp eene Benjtj


Daut latzte mol tjitj wie ons enne Oge


Mie deat’ it wee, wan etj bloos doaraun dentj


Es aules ut, waut wie em Hoate droge?


Daut latzte mol sat etj mie bie die dol


Daut aula tjemt mie vea auswan nich woa


Daut tjlinjat hia ve ons daut latzte mol


Dee Aufscheedt fellt mie seja, seja schwoa


Vezej mie waut jewese en nich we…


Denn foaken jinjtj‘ it oune ewalaje


Saj mie noch tom Aufscheedt een poa Wed


En denjtj nich waut dee Mensche woare saje


Die to seene we emma’ne Fread


Vesproke haud wie ons dee groote Leew


Aules dread sich bloos noch aum ons Bed


En tridj jeblewe send bloos noch dee Breew


Bloos dauit Aulabaste wensch etj die


Oba doamet es noch lang nich aules ut


Dee Aufscheedt deat mie kratjt soo wee aus die


We weet waut aules veare op ons lut?


Daut latzte mol jeist du derch dese Dea


Noch seeja lang tjitj etj die hinjaraun


Waut haft daut Lewe aules met ons vea?


Auf etj die eenmol wada seene kaun?


***




USUN-AGATSCH


Daut jeft een Darp en Kasachstan


Doa well etj onnbedinjt noch han


Wea doa nich we, haft vel vepausst


Etj foa doa noch mol han to Gaust


Mien Oopa sed: “Petro, nje platsch


Daut woat aul woare


Nu jeet‘it no Usun-Agatsch


Wie motte foare!“


Eent we mie kloa, waut sull etj doa?


Mank dee Kesoake


Oba etj wee noch tjlien, we nlchmol Tien


Waut kunn etj moake?


Vleicht we daut nich, waut Voda socht


Oba hia wudd wie wohne


Daut we doch beta aus etj docht


Soo kaun daut gone


Wie rande romm met Schnodda-Nes


En spelde Footbaul oppe Wes


Daut we ’ne seeja scheene Tiet


Met Peetasch Hehn en Ditje Vietj


Derche Puddel no dem Rejen rand wie boaft


Dee "Zipki"* plogde ons jeweenlich bett dem Hoafst


Jieda Ouwend musst wie seeja pienich riewe


Onse Feet mett ladje Sonnenbloomeschiewe


Eenem jiedren en Russlaund we daut bekaunt


Jetallt word met "Eniki-beniki"


En wem daut dan troff musst aune Waunt


Plinse en talle, jo.. soone "Wareniki!"


Wie prielde ons met Borens Peeta


Dan musst etj rane maunch een Meeta


Wiels hinja mie rand Taunte Marta


Dee Aufstaunt, dee word emma tjarta


Dee Lada nopp, en ewrem Staul


Doa henja we een Mesthuupe


Em framden Goade we etj aul


Oba tjeene Chance mie to vekruupe


Daut ritjd no Wien en no Benzin


En no „Saljarka“


Wie mocke nich bloos „Samani“*


Met Onkel Walter


Wie hupsde ewre Ariki


Dee Fuppe voll met Asitchki


Wie haude gaunz jenau ons Ziel


Mien Voda foh den basten „Siel!“

